kardosdrur/scandi-wiki huggingface dataset:
Flight (luftvåben)

En flight er en underinddeling af en eskadrille i et luftvåben, eller flyvetjeneste i hær eller flåde.

I Flyvevåbnet har Eskadrille 721 to forskellige flytyper, derfor er eskadrillen opdelt i Hercules-flighten og Challenger-flighten.

Når en eskadrille ændrer flytype, vil den ene flight opretholde beredskabet med de gamle fly, mens den anden flight bliver operativ på de nye fly.

Hvis der er for få fly til en hel eskadrille, kan disse fly samles i en flight i en anden eskadrille, eller være en flight udenfor eskadrillerne. Senere kan flighten opgraderes til en selvstændig eskadrille.

I januar 1955 oprettede Flyvevåbnet Foto-flighten (FR/PR-flight: Fighter Reconnaissance/Photo Reconnaissance) på Flyvestation Karup med seks (R)F-84G Thunderjet med kameraer i tiptanken, senere modtog de ti specialbyggede RF-84F Thunderflash. I marts 1960 fik Foto-flighten tildelt eskadrillenummeret 729.

Efter forliset med M/S Hans Hedtoft i 1959 fik Søværnet inspektionsskibe med Alouette III-helikoptere om bord. Siden starten i 1962 var helikopterne samlet i Alouette-flighten, der hørte under Flyvevåbnets Eskadrille 722, fordi helikopterflyvning var nyt for Søværnet. I 1977 blev de selvstændige som Søværnets Flyvetjeneste med eskadrillestatus.

Det britiske luftvåben, Royal Air Force, har samlet nogle flyvende veteranfly fra 2. verdenskrig i Battle of Britain Memorial Flight (BBMF).

I Flygvapnet svarer en flygdivision med 8 fly til en flight.

Flyformationer 

Kampfly kan flyve i formationer med to fly, kaldet en rode (: pair, : Rotte, : rote), med den mest erfarne pilot som rodefører, den anden er wingman. Formationer med fire fly, eventuelt tre, kaldes en sektion (: section/finger-four, : Schwarm, : grupp). To sektioner kan samles i en flight (også kaldet en halveskadrille), men disse enheder er ad hoc-enheder, samlet til enkeltstående missioner.

Se også 
 Militær enhed

Kilder 

Luftkrig
Militære enheder
Nordkoreanske byer

Byer i Nordkorea.

Byer
Geografiske lister
Nordkoreas administrative regioner

Nordkoreas administrative inddeling består af tre administrative niveauer. Den øverste niveau er ni provinser (do, Hangul: 도, Hanja: 道), to direktstyrede byer (chikhalsi Hangul: 직할시, Hanja: 直轄市) og tre administrative regioner. Andet og tredje administrative inddelinger er opdelte i flere mindre områder.

Administration efter område

Direkte selvstyret by 
 P'yŏngyang direkte selvstyret by (P'yŏngyang Chikhalsi; 평양 직할시; 平壤直轄市) – byen er klassificeret som en direktestyret by og ikke en specialby. Nordkoreanske medier bruger begrebet «Pyongyang Chikhalsi» om byen. Andre og i hovedsaglig sydkoreanske kilder referer til byen som en specialby, men i nyere tid er dette ændret til direktestyret by.

Specialby 
 Rasŏn (Rajin-Sŏnbong T'ŭkpyŏlsi; 라선 (라진-선봉) 직할시; 羅先 (羅津-先鋒) 直轄市)
 Nampo specialby (Namp'o T'ŭkpyŏlsi; 남포특별시/南浦特別市) var en direktestyret by frem til 2004, men er nu en del af provinsen Sydpyongan. Specialby fra og med 2011 efter reorganisering.

Specielle regioner 
 Kaesong industriregion (Kaesŏng Kongŏp Chigu; 개성 공업 지구; 開城工業地區)
 Kumgang turistregion (Kŭmgangsan Kwan'gwang Chigu; 금강산 관광 지구; 金剛山觀光地區), dannet i 2004, siden der selvstyret
 Sinuiju speciel administrativ region (Sinŭiju T'ŭkbyŏl Haengjeonggu; 신의주 특별 행정구; 新義州特別行政區)

Provinser 
 Chagang (Chagang-do, 자강도; 慈江道)
 Nordhamgyong (Hamgyŏng-pukto, 함경 북도; 咸鏡北道)
 Sydhamgyong (Hamgyŏng-namdo, 함경 남도; 咸鏡南道)
 Nordhwanghae (Hwanghae-pukto, 황해 북도; 黃海北道)
 Sydhwanghae (Hwanghae-namdo, 황해 남도; 黃海南道)
 Kangwon (Kangwŏn-do, 강원도; 江原道)
 Nordpyongan (P'yŏngan-pukto, 평안 북도; 平安北道)
 Sydpyongan (P'yŏngan-namdo, 평안 남도; 平安南道)
 Ryanggang (Ryanggang-do, 량강도; 兩江道)

Tidligere selvstyrede byer 
 Chongjin by (청진시; 淸津市) var en direktestyret by men er nu en del af provinsen Nord-Hwanghae.
 Hamhung by (함흥시; 咸興市) var en direktestyret by frem til 1990-tallet, men er nu en del af provinsen Syd-Hamgyong.
 Kaesŏng by (개성시; 開城市) var en direktestyret by frem til 2003, men er nu en del af provinsen Nord-Hwanghae.

Henvisninger

Se også 
 Nordkoreanske byer
 Nordkoreanske byer med særstatus

Kilder 
 행정구역 현황 («Haengjeong Guyeok Hyeonhwang»)  (Chosun Ilbo, koreansk, 2004).
 행정구역 개편 일지 («Haengjeong Guyeok Gaepyeon Ilji»)  (Chosun Ilbo, koreansk, 2004).

Eksterne henvisninger 
 Administrative regions map – World Food Programme

Noter 

Regioner i Nordkorea
Jesper Würtzen

Jesper Würtzen (født 26. september 1965 i Aarhus) er en dansk politiker fra Socialdemokratiet, som siden 25. maj 2012 har været borgmester i Ballerup Kommune og genvalgtes ved kommunal- og regionsvalget i 2013 og igen i 2017.

Jesper Würtzen er vokset op i Ballerup, men bor i dag i Skovlunde sammen med sin kone og tre børn.

Skoleinspektøren Jesper Würtzen er valgt ind i kommunalbestyrelsen i januar 2006, hvor han er næstformand i Socialudvalget og medlem af Økonomiudvalget. Han var i praktik som folkeskolelærer på Hedegårdsskolen i Ballerup.

Referencer 

Borgmestre fra Socialdemokraterne
Personer fra Aarhus
Borgmestre i Danmark 2018-2021
Skolefolk fra Danmark
Ballerup Kommune
Borgmestre i Danmark 2022-2025
Thomas B. Thriges Kollegium

Thomas B. Thriges Kollegium i Odense er et mindre kollegium, som blev opført og indviet i 1984. Kollegiet ligger tæt på University College Lillebælt (UCL) mod vest og Syddansk Universitet mod øst og indeholder i alt 48 værelser, fordelt på 3 huse med hvert deres fælles køkken.

Kollegiet er opkaldt efter Thomas B. Thrige, som var en markant virksomhedsejer og bl.a. stifter af virksomheden Thrige, der i første halvdel af 1900-tallet var en af Odenses største virksomheder.

Opførelsen af kollegiet kostede 6 millioner DKK og var en markering af Thomas B. Thriges Fonds 50 års jubilæum. Fonden blev oprettet 23. december 1933, hvor Thomas B. Thrige skænkede sine virksomheder til fonden.

Kollegier i Odense
Etableret i 1984
Tornbjergkollegiet

Tornbjergkollegiet i Odense består af 12 kollegiehuse med fire værelser i hver. Hvert hus har ét fælles køkken, mens badeværelserne deles 2 værelser imellem. 

Kollegier i Odense
Etableret i 1986
4. Maj Kollegiet i Odense

4. Maj Kollegiet i Odense, også kaldt Frihedskollegiet, er et af de ni 4. Maj-Kollegier, som blev opført i hele Danmark kort efter 2. verdenskrig, med støtte fra Frihedsfonden.
Kollegiet blev således oprindeligt bygget bl.a. for at minde om frihedskampen, samt skabe bedre udviklingsmuligheder for fremtidige generationer. 
Flere af kollegiets værelser er navngivet efter personer som medvirkede i frihedskampen og det illegale arbejde under krigen.

Kollegier i Odense
Etableret i 1952
Den danske modstandsbevægelse
Åløkkekollegiet

Åløkkekollegiet i Odense er et lejlighedskollegium som blev renoveret og taget i brug i 1995.

Kollegier i Odense
Etableret i 1995
Carl Nielsen Kollegiet

Carl Nielsen Kollegium er et kollegium i Odense. Det består af 24 ét-værelses lejligheder og 12 to-værelses lejligheder og blev indviet i 1987.

Kollegier i Odense
Etableret i 1987
Blangstedgårdkollegiet

Blangstedgårdkollegiet i Odense er et nyere rækkehuslignende kollegium opført i 1988.

Kollegier i Odense
Etableret i 1988
Kang Pan-sok

Kang Pan-sŏk (født 21. april 1892, død 31. juli 1932), gift med Kim Hyŏng-jik, var mor til Nordkoreas grundlægger og tidligere leder Kim Il-sung. Hun var koreansk uafhængighedsaktivist og kommunistisk politiker.

Familietræ 

Kommunister fra Korea
LG Optimus

LG Optimus er en serie af smartphones produceret af LG Electronics.

Lg Optimus 3D er den første 3D mobil telefon. Den blev annonceret i januar 2011. Den kører på nuværende tidspunkt på android 2.3 ice cream sandwich. 

Kilde LG Electronics 

Optimus
Android-enheder
Rason

Rason (Rasŏn T'ŭkpyŏlsi; Rason specialby) er en by og specialby i Nordkorea, som siden 2011 har haft status som specialby, sammen med Nampo. Byen var indtil 2011 såkaldt distriktstyret, med samme status som landets hovedstad Pyongyang.

I Sydkorea udtales første bogstav «R» som «N», og nogen kilder referer til byen som Najin.

Administrativ inddeling 
Rasŏn er inddelt i to mindre enheder, et distrikt (guyŏk/gu) og et amt (kun):
 Rajin-guyŏk (라진구역; 羅津區域)
 Sŏnbong-kun (선봉군; 先鋒郡)

Eksterne henvisninger 

 Administrative regions map – World Food Programme 
 Detaljeret kort (koreansk)

Regioner i Nordkorea
Nordkoreas centralbank

Nordkoreas centralbank er centralbanken i Nordkorea. Banken står for udstedelse af landets valuta, Nordkoreansk won. Banken blev etableret den 6. december 1947.

Centralbankens chef pr november 2011 er Ri Kwang-gon, han overtog efter Kim Wan-su i april 2009, da Kim blev udnævnt til finansminister.

Notater 

Nordkoreanske myndigheder
Centralbanker
Etableret i 1947
The Oceania Tour

The Oceania Tour var en verdensturné af det amerikanske rockband Smashing Pumpkins. Turnéen startede officielt 27. juli 2012 i Oceanien, men i månederne op til turnéstarten havde bandet spillet nogle enkelte koncerter i Nordamerika, Sydamerika og Europa. Turnéen sluttede 10. december 2012. 

The Oceania Tour blev den tredje turné til fordel for bandets syvende studiealbum, Teargarden by Kaleidyscope, der løbende siden december 2009 har været blevet udgivet én sang ad gangen via internettet. Som en del af projektet blev albummet Oceania dog udgivet på traditionel vis i juni 2012. 

På bandets forrige turné i efteråret 2011, The Other Side of the Kaleidyscope Tour, der foregik efter indspilningerne af Oceania, havde Smashing Pumpkins spillet nogle af numrene fra albummet. På The Oceania Tour var alle sangene fra Oceania blevet spillet live, men derimod var der stort set ikke nogen sange fra resten af Teargarden by Kaleidyscope, der blev spillet, nævnværdigt singlerne "Freak" og "Owata". I juli 2012 blev b-side-opsamlingsalbummet Pisces Iscariot genudgivet med en masse bonusmateriale, men bandet har – ligesom ved de andre tidligere genudgivelser af Gish og Siamese Dream – ikke promoveret udgivelsen ved deres koncerter og har således ikke lagt større vægt på materialet fra 1994-albummet i bandets sætlister. 

The Oceania Tour blev kendetegnet ved, at bandet ved flere af koncerterne i 2012 startede med at spille det nye album i sin helhed fra start til slut. Turnéen foregik i Nordamerika, Sydamerika, Asien, Oceanien og Europa. 

Bandet bestod af Billy Corgan, Jeff Schroeder, Nicole Fiorentino og Mike Byrne, der har spillet fast sammen siden foråret 2010 og i fællesskab har indspillet albummet Oceania i sommeren 2011.

Sange 

Eftersom turnéen blev foretaget i forbindelse med udgivelsen af Teargarden by Kaleidyscope, i særdeleshed 2012-albummet Oceania, spillede bandet primært de nye sange fra Oceania. Ved flere af koncerterne spillede bandet albummet i sin helhed fra start ("Quasar") til slut ("Wildflower").

Efter den første time med Oceania-sange spillede Smashing Pumpkins et udvalg af bandets største hits, samt nogle mindre kendte sange fra bandets massive bagkatalog. Fra bandets tidligere album var "Cherub Rock" og "Today" fra Siamese Dream, "Tonight, Tonight", "Bullet with Butterfly Wings" og Zero" fra Mellon Collie and the Infinite Sadness og "Ava Adore" fra Adore blandt de mest spillede numre på turnéen. 

Også b-siden fra "Tonight, Tonight"-singlen "Tonite Reprise" fra bokssættet The Aeroplane Flies High blev spillet på turnéen. Det er første gang, at bandet spiller den akustiske demooptagelse. Fra b-side-opsamlingsalbummet Judas O blev "Soot and Stars" også spillet, og ved flere lejligheder spillede bandet en coverversion af David Bowie-nummeret "Space Oddity".

Bandet 

 Billy Corgan (sang, guitar)
 Jeff Schroeder (guitar)
 Nicole Fiorentino (bas)
 Mike Byrne (trommer)

Smashing Pumpkins turnéer
Begivenheder i 2012
Armenien ved OL

Armenien deltog første gang i de olympiske lege ved vinter-OL 1994 i Lillehammer. Tidligere deltog armenske udøvere som en del af Sovjetunionen, og i 1992 som en del af SNG. Armenien har deltaget som selvstændig nation i samtlige olympiske lege siden 1994.

Medaljeoversigt

Medaljevindere

Eksterne henvisninger 
 Armeniens OL-statistik  på Sports-reference.com

Armeniens deltagelse i Olympiske lege
Armenien ved sommer-OL
Armenien ved vinter-OL
Danmark ved OL

Danmark er en af de 14 nationer som deltog ved de første moderne lege i 1896 i Athen, og har siden deltaget ved alle sommerlege undtaget Sommer-OL 1904. Danmark har desuden deltaget i tolv vinterlege, herunder alle lege siden 1988. Danmarks eneste medalje ved vinterlegene kom i curling ved Vinter-OL 1998 i Nagano.

Medaljeoversigt

Danske OL-medaljevindere 
For uddybende oversigt se OL-medaljevindere fra Danmark

Sommer-OL i Tokyo 2020

Sommer-OL i Rio 2016

Sommer-OL i London 2012

Sommer-OL i Beijing 2008

Sommer-OL i Athen 2004

Danske deltagere med flest medaljer 
Oversigten omfatter medaljer vundet ved sommer-OL, olympiske mellemlege og vinter-OL. Kriterierne for navn på listen er min. en guldmedalje og min. tre medaljer i alt. Prioriteres efter antal guldmedaljer, sølvmedaljer og bronzemedaljer.

I øvrigt 
Danmark har vundet tre sølvmedaljer og en bronzemedalje i fodbold. I holdgymnastik har Danmark vundet fire medaljer.

Noter 
1. I 2004 vandt Joachim B. Olsen bronze.

Otte år senere blev denne ændret til sølv,

grundet en anden atlets dopingdom.

Referencer

Eksterne henvisninger 
 Danmarks OL-statistik  på Sports-reference.com
 Statistik for Sommer-OL  Danmarks Idræts-Forbund

Danmark ved sommer-OL
Danmark ved vinter-OL
OL
Fjernstyret undervandsfartøj

Fjernstyret undervandsfartøj (ofte forkortet ROV, fra engelsk remotely operated (underwater) vehicle) er en robot, som bliver fjern-manøvreret fra et kontrolrum på f.eks. et skib eller platform.

Fartøjet bliver anvendt til utallige opgaver på havdybder, som detaljeret kortlægning af havbunden, inspektion, vedligeholdelse og reparation af havbundsinstallationer, søg og beregningsoperationer osv. Almindelig operationsdybde er fra 0 til 3000 meter og i helt specielle tilfælde ned til 7000-8000 meter.

Fjernstyrede undervandsfartøjer udfører i dag mange opgaver som før krævede dykkere. Fartøjet med dens styresystem er teknisk avanceret og der kræves høj kompetence indenfor en række fagområder for drift og vedligeholdelse af systemerne.

Ubemandede fartøjer
Fartøjer
Teknisk Kollegium

Teknisk Kollegium i Odense er opført i 1953 til at huse elever fra Teknisk Skole. Dermed er kollegiet blandt de ældste i Odense. 
Kollegiet ligger centralt i byen lige ved Munke Mose og Odense Å. Bygningen er på fem etager, og var oprindeligt med værelser i varierende størrelser fra 9 m² til 61 m² der udmærkede sig ved at have egen gymnastiksal i kælderen.

I 2012-13 blev kollegiet bygget om til 83 moderne ungdomsboliger og i den forbindelse blev navnet ændret til Munke Mose Park. Administrator af boligerne er Kollegieboligselskabet i Odense.

Kollegier i Odense
Etableret i 1953
Tråd

Tråd er et tekstilmateriale, der er spundet af fibre. Garn benyttes til strikning (strikkegarn), hækling (hækletråd) og vævning (kamgarn) eller tweed.

Tråd spoles på en trådspole.
Sytråd benyttes til syning.

Materialer 

Tråd fremstilles af mange slags fibre som bomuld, polyester, nylon, silke og uld.
Funktionsapplikation

Inden for matematik er funktionsapplikation eller funktionsanvendelse synonyme og beskriver det at man anvender/bruger en funktion på en værdi fra funktionens definitionsmængde for at opnå en værdi fra funktionens værdimængde.

Funktionsapplikation foregår også i funktionsprogrammering hvor højereordensfunktioner kan tage andre funktioner som argument. I Lambda-kalkulus er funktionsapplikation udtrykt som en β-reduktion (Beta-reduktion). I Curry-Howard-isomorfien relateres funktionsapplikation til den logiske regel modus ponens.

Repræsentation 

Den typiske notation for funktionsanvendelse er f(x) hvor f er funktionen og x er værdien som funktionen anvendes på. Nogle gange nøjes man med at skrive f x, hvilket kan være nyttigt når man udfører currying. Her kan man se dette mellemrum som en operator ligesom + og ×.

Applikation som operator 

For at demonstrere at mellemrummet kan ses som en operator, kunne man definere en mere synlig operator $ til at gøre det samme: f $ x = f(x). Her betyder f $ 2 altså "f anvendt på to". Denne $-operator viser sig at være nyttig hvis man samtidigt giver den lav operatorpræcedens og gør den højreassociativ. Hvis man har et matematisk udtryk som f(g(h(j(x)))) vil det kunne omskrives til f $ g $ h $ j $ x. Dette er ved hjælp af funktionskomposition mere tydeligt hvis man skriver (f◦g◦h◦j)(x), altså den sammensatte funktion f◦g◦h◦j anvendt på x. Med $-operatoren vil det også kunne udtrykkes f◦g◦h◦j $ x.

Flere funktionsprogrammeringssprog anvender $ som operator til funktionsanvendelse. For eksempel er den på forhånd defineret i standardbiblioteket for programmeringssproget Haskell.

Matematik
Tråd (flertydig)

Tråd har flere betydninger:
 Tråd
 Metaltråd
 Tråd (datalogi)

Se også 
 Isoleret metaltråd
Slotsgadekollegiet

Slotsgadekollegiet er et tre-etagers lejlighedskollegie beliggende lige ved gågaderne i centrum af Odense, som blev renoveret og indviet i 1983.
Kollegiet er indrettet i en fredet bygning som tidligere var cykelfabrik.

Kollegier i Odense
Etableret i 1983
Fodbold i Brasilien

Fodbold er i Brasilien den mest populære sport. Brasiliens fodboldlandshold har vundet VM 5 gange, hvilket er rekord. Brasiliansk fodbold kaldes populært for sambafodbold.
Pawiak

Pawiak var et fængsel i Warszawa i Polen. Det stod færdigt i 1835.

Under den tyske besættelse af Polen under 2. Verdenskrig blev fængslet en del af koncentrationslejren i Warszawa. I 1944 blev lejren og fængslet destrueret af tyskerne.

Historie 

Fængslet Pawiak var opkaldt efter gaden, det lå i: ulica Pawia (polsk: ”Påfuglegade”).

Fængslet blev bygget i årene 1829-35 efter planer af Fryderyk Florian Skarbek, der var fængselsreformator og gudfar til den polsk-franske komponist Frédéric Chopin.

Efter den polske Januaropstand fungerede fængslet som transitlejr for polakker, der af Det Russiske Kejserrige var blevet idømt deportering til Sibirien.

Da Polen havde opnået suverænitet i 1918, blev Pawiak-fængslet Warszawas hovedfængsel for mandlige kriminelle (kvinder sad fængslet i det nærliggende Gęsiówka-fængsel).

I kølvandet på Tysklands invasion af Polen i 1939 blev fængslet overtaget af Gestapo og siden gjort til en del af Warszawas koncentrationslejr. Mere end 100.000 mænd og 200.000 kvinder blev interneret i fængslet; de fleste af disse var medlemmer af den polske undergrundshær (Armia Krajowa), politiske fanger eller civilister, der var blevet arresteret under tyskernes razziaer. Det anslås, at 37.000 blev henrettet og 60.000 sendt til udryddelses- og koncentrationslejre. De præcise dødstal er ukendte, idet fængslets arkiver aldrig er blevet fundet.

Under ghettooprøret i Warszawa blev Pawiak-fængslet base for nazisternes modangreb. Nogle af de indsatte meldte sig under ledelse af Franz Bürkl til at deltage i jagten på jøderne.

Den 19. juli 1944 gjorde en ukrainsk vagt, Wachmeister Petrenko, og nogle af de indsatte et forsøg på at flygte. De fik hjælp udefra af modstandsfolk, der angreb fængslet, men forsøget mislykkedes, hvorpå Petrenko og mange andre begik selvmord. Modstandsfolkene blev udsat for et overraskelsesangreb og led hårde tab, så næsten ingen overlevede. Den følgende dag henrettede nazisterne over 380 af fængslets indsatte. Det er blevet hævdet, at hele flugtforsøget i virkeligheden var en provokation planlagt af Gestapo.

Den sidste fangetransport fandt sted den 30. juli 1944 umiddelbart før Warszawa-opstanden. 2.000 mænd og de tilbageværende 400 kvinder blev sendt til lejrene Gross-Rosen og Ravensbrück. Under opstanden blev fængslet erobret af polske oprørere, men senere generobret af de tyske styrker. Den 21. august blev et ukendt antal tilbageværende fanger skudt, hvorpå bygningerne blev brændt eller sprængt i luften af nazisterne.

Efter 2. Verdenskrig blev fængslet ikke genopbygget. Siden 1990 har kælderen, som overlevede ødelæggelsen, været indrettet til museum.

Noter

Eksterne henvisninger 

 Fængslets historie på Pawiak-museets hjemmeside  
 Liste over indsatte 1939-45  

Fængsler i Polen
Warszawa
Valldemossa

Valldemossa (på catalansk) eller Valldemosa (på spansk) er en landsby og kommune på øen Mallorca, der hører under den autonome spanske region De Baleariske Øer. 

Valldemossa er berømt for sit karteuserkloster fra begyndelsen af det 14. århundrede; på den tid boede forfatteren og filosoffen Ramon Llull i området.

I 1830’erne beslaglagde den spanske regering mange klostre, heriblandt karteuserklosteret i Valldemossa. Det blev siden hen solgt til private købere og har i tidens løb haft besøg af flere prominente gæster. Disse tæller den polsk-franske komponist Frédéric Chopin og den franske forfatterinde og feminist George Sand. Sand berettede om deres ophold på Mallorca i vinteren 1838-39 i sin bog En Vinter på Mallorca, hvori hun roste øens smukke natur, men samtidig rettede en kritik mod øens indbyggere, der – ifølge Sand – var ugæstfrie og fordomsfulde.

Senere var den nicaraguanske digter Rubén Darío gæst hos familierne Sureda y Montaner, der ejede det nedlagte karteuserkloster. I håb om at komme sine mareridt til livs prøvede Darío at sove på munkemaner, men på grund af sit drikkeproblem ragede han uklar med sine værter og endte med at forlade klosteret og Mallorca.

Også den argentinske forfatter Jorge Luis Borges boede i Valldemossa sammen med sine forældre og søsteren Norah, efter at 1. Verdenskrigs afslutning havde gjort dem i stand til at forlade Genève. Borges' nære venskab med den unge kunstner Jacobo Sureda Montaner, der var søn af maleren Pilar Montaner, var medvirkende til, at Borges hovedsageligt skrev på spansk.

Siden det 19. århundrede har Valldemossa vundet internationalt ry takket være ærkehertug Ludwig Salvator af Østrig, der var en respekteret forfatter og rejsende. Han havde et hjem på Mallorca og ejede store landområder på øen; disse havde han købt med henblik på naturbevaring.

Eksterne links 

 Valldemossas officielle hjemmeside 
 Sand, George. Un hiver à Majorque ("En Vinter på Mallorca"). Gutenberg.org 
 International Foundation Can Mossenya – Jorge Luis Borges  

Byer på de Baleariske Øer
Mallorca
The 20th Anniversary Tour

The 20th Anniversary Tour var en mindre turné af det amerikanske rockband Smashing Pumpkins. Turnéen var i anledning af bandets 20-års jubilæum. 

Turnéen skiller sig markant ud fra bandets andre (og andre bands') turnéer ved, at Smashing Pumpkins som udgangspunkt spillede to koncerter samme sted to aftener i træk med en vidt forskellig sætliste hver aften. Ingen numre blev spillet ved begge koncerter.
Den særlige turné, der inkluderede en masse af bandets mere ukendte sange, varede fra 3. oktober 2008 til 8. december 2008.

Verdensturnéen bestod af 24 koncerter i 14 amerikanske byer. Koncerterne fandt udelukkende sted i USA. Bandet bestod af Billy Corgan, Jimmy Chamberlin, Jeff Schroeder, Ginger Pooley og Lisa Harriton, der havde spillet fast sammen siden bandets gendannelse i maj 2007. Derudover havde Smashing Pumpkins hyret en række gæstemusikere, heriblandt Stephen Bradley, Gingger Shankar, Gabrial McNair og Kristopher Pooley. 

Det var den sidste turné med bandets originale trommeslager Jimmy Chamberlin. Også Ginger Pooley og Lisa Harriton nåede at sige farvel inden bandets næste turné i 2010.

Bandet 

 Billy Corgan (sang, guitar)
 Jimmy Chamberlin (trommer)
 Jeff Schroeder (guitar)
 Ginger Reyes (bas)
 Lisa Harriton (keyboard)

Smashing Pumpkins turnéer
Begivenheder i 2008